Scorpiones

:*As parolas «escurpión» y «escorpión» reendrezan enta esta pachina. Ta veyer altros usos d'ixe termin se veiga *'escurpión (desambigación)**.''


Os **arraclans** (de l'[[arabe]] ''< al-’áqrab'') u **escurpions*' (d'o [[griego antigo|griego]] *σκορπίος*, ) son una [[Orden (biolochía)|orden]] d'[[animals]] [[artropodo]]s [[chelicerata|queliceratos]] que tienen os [[pedipalpo]]s modeficatos fendo forma d'[[estenazas]], y un [[fizón]] en l'extremo posterior d'o [[metasoma]] (apendiz [[coda|caudal]] de l'extremo de l'[[opistosoma]] -no ye una coda verdatera-). Se'n conoix cuasi 1500 [[especie]]s vivas en l'actualidat, y mas de 100 especies fósils y se'n puede trobar arredol d'o mundo, en os cinco continents con excepción de l'[[Antartida]] y [[Groenlandia]]. O suyo nombre popular en [[Aragón]] ye "arraclans" (u las suyas variants)  con a mayor frecuencia, estando las formas "escorpión" y "escurpión" muit puntuals en as [[parla (lingüistica)|parlas]] patrimonials.

==Descripción==
Totas as especies en a orden *Scorpiones* son depredaderas, ixo ye, que cazan altros [[invertebrato]]s. Como toz os *Chelicerata*, os arraclans tienen os [[uello]]s muit simples y poco funcionals (dica se'n conoix especies ciegas) y s'orientan a traviés d'un sentido mecanotactico (pareixito a lo [[tacto]]) y los suyos organos perceptors son os [[tricobotrio]]s, "pelos" chicoz que detectan con muita finura las mimbracions de l'[[aire]] y d'o suelo. Os arraclans cazan a la guaita, ixo ye, aguardando que a presa pase per a on que ellos se troban, y alavez la prenen con as estenazas (pedipalpos) y le inoculan o [[vereno]] con o [[fizón]] que tienen en o telson (extremo caudal d'o metasoma).

Como a mayoría d'[[artropodo]]s, os arraclans no tienen verdaderas piezas bucals masticaderas, per lo que no pueden si que aplicar una somera disgregación mecanica en os teixitos d'a suya presa en estricallando-la con os [[quelicero]]s, que como en a mayoría d'os casos a presa gosa estar bel altro artropodo, ixo se traduz en fer-le un forato en l'[[exoesqueleto]] per a on que inchectar-le os [[suco gastrico|sucos gastricos]] ta dicherir-la parcialment *in situ* y dimpués xurber-ne el que se pueda, ya en estato [[liquido]] u semiliquido.

O vereno d'os arraclans ye prencipalment [[neurotoxico]], bloqueyador d'as [[bomba Na/K|bombas de sodio y potasio]] y d'os [[Canal de Ca|canals de calcio]] (que son a clau d'o funcionamiento d'as celulas excitables; [[neurona]]s y [[celula muscular|celulas musculars]]), tot ixo ta paralizar a presa. En [[Europa]] no se i ha descrito garra especie letal ta l'[[Homo sapiens|hombre]], anque a especie mas frecuent en as arias mediterranias d'o continent (incluyindo-se lo [[Pireneu]]), *Buthus occitanus*, tiene una fizada muit dolorosa dica cara a os adultos. Existen especies de verenos mortals en [[Africa]], [[Asia]] y os sectors tropicals d'[[America]]. A función neurotoxica d'o vereno d'os arraclans tamién fa que si se superan os sintomas carateristicos no deixe guaire mas [[secuela]]s.

== Ditos y mazadas ==
**«Si te ciza l'arraclán, ya no comerás mas pan»*

== Se veiga tamién ==
* [[Artropodo]]
* *Chelicerata''

## Notas


## Referencias

## Vinclos externos